b'\n_START_ARTICLE_\nJan\xc5\xbe Tul\xc5\xa1\xc4\x8dak\n_START_SECTION_\n\xc5\xbdivljenjepis\n_START_PARAGRAPH_\nJan\xc5\xbe Tul\xc5\xa1\xc4\x8dak je najprej kot katoli\xc5\xa1ki ma\xc5\xa1nik deloval v Beli krajini. V Metliki je skupaj z G. Vlahovi\xc4\x8dem za\xc4\x8del pridigati v protestantskem duhu ter isto\xc4\x8dasno sodloval v komisiji, ki je odobrila hrva\xc5\xa1ke prevode Trubarjevih knjig. Leta 1571 je postal pomo\xc5\xbeni, 1581 pa de\xc5\xbeelni pridigar v Ljubljani, kjer je med drugim sodeloval v revizijski komisiji za Dalmatinov prevod Biblije.\n_START_SECTION_\nDelo\n_START_PARAGRAPH_\nTul\xc5\xa1\xc4\x8dak je priredil prvi slovenski molitvenik Kers\xc4\x8danske leipe molitve, ki je bil natisnjen leta 1579 v ljubljanski tiskarni J. Mandelca. Molitvam, ki so prevedene iz latin\xc5\xa1\xc4\x8dine in nem\xc5\xa1\xc4\x8dine je dodan tudi dolg polemi\xc4\x8den slovenski predgovor o pravi molitvi.'